Nsañu Yawantu Anakwinza
KUBULAKANA KWADIMENA
MUDIMU WAHABETELI Akwakushimwina apapatishewa adi nayaaka 35 nakufunta mwishina anakukeña kuzatila haBeteli atela kuya nakubulakana nawamanakwetu niahela anakukeña kuzatila haBeteli hefuku datachi nampinji yakunooka. Akabidika kwakubulakena nimpinji
SHIKOLA YAWAKWAKUSHIMWINA AWANTA Apayiniya adi nayaaka 23 kushika 65 anakukeña kutwala mudimu wawu wakushimwina hambidi anayitambiki kukubulakana kwawamanakwetu anakukeña kuya kuShikola Yawakwakushimwina aWanta hefuku dakukumishaku nampinji yakunooka. Akabidika kwakubulakena nimpinji.
NSAÑU YAWANTU ANAKWINZA KUKUPOMPA
ATULAMA Atulama anayinki mudimu wakuyikwasha. Mwani zatilenu nawu hamu kuhitila mukulondela yuma yinakuyilejawu sweje-e hakwimika nyotoka, kuleja izaza hakwiñila nihakwidika, kukwatila hakushakama niyuma yikwawu.
CHIPAPATISHU Yitwamu yinahembeluwu anakupapatishewa yatela kwikala mwizaza kumbidi yebulu kwiji neyi kudi kuhimpika. Anakupapatishewa atela kushakamina heluña dinayiloñesheluwu henohu mpanji yachipapatishu kanda yitachiki hefuku damuchiyedi nantetemena. Muntu himuntu watela kusenda tawelu niyakuvwala yashikila yakumupapatisha nachu.
YAWANA Mali ashikila, anazatishewi kulonda aloñeshi hakushakama, yihoshelu niyuma yikwawu yawahishaña kupompa kulonda tukundami kwakwihi naYehova. Yawana yenu yakuhana mukudikeñanela yakwashaña kuwanisha iyi yuma nikukwasha mudimu wamukaayi kejima. Hakwila chiyipeleluku, yikasha yakwinkamu yawana hakusoneka chiwahi anayishi mumaluña ejima. Twahamekaña nankashi hayawana yejima yimwahanaña. Izanvu Dalombolaña dinayihameki hayawana yimwahanaña yakukwasha nachu mudimu waWanta.
FIRST AID Mwani ilukenu nenu yinu dipatimenti yazatilaña HOHUHAKUKALA KUNAMWEKANI MUKUKASUMWISHA.
YUMA YAJIMBALA NIKWAKUYIWANA Yuma yejima yimukuwana mwatela kuyitwala kuDipatimenti yatalaña haYuma Yajimbala. Neyi munajimbeshi chuma, yenu kuniyi dipatimenti kulonda mwakakeñeluku yuma yenu. Anyana anawomboloki anvwali jawu nawa anajimbali mwatela kuyitwala kuniyi dipatimenti. Ilaña dinu, bayi muyimona neyi hikapeka kakuhembela anyanaku. Mwani hembenu anyanenu nawa shakamenu nawu hamu.
KUSHAKAMA Mwani toñojokelenuku akwenu. Anukenu nenu, mwatela hohu kuhembela yitwamu antu imudi nawu mumotoka hela antu imwashakamaña nawu itala dimu hela imunakudiza nawu Bayibolu. Mwani bayi musha yuma hayitwamu yimunabuli kukwatilaku.
MUDIMU WAKUDIKEÑELA Neyi munakukeña kudihana kulonda muzatuku mudimu wakuloñesha wudi hakupompa, mwani yenu kuniyi dipatimenti.
Anakuloñeshi kudi Izanvu Dalombolaña dawaYinsahu jaYehova
wol_Latn eus_Latn cjk_Latn cjk_Latn wol_Latn cjk_Latn cjk_Latn cjk_Latn tum_Latn cjk_Latn lua_Latn lua_Latn lua_Latn